APPENDICE. 371 



amenées ou chargées à Lyon doivent estre exceptées par lesd. 

 privilleiges des foyres) apportent tant de désordre aud. commerce 

 que, sy l'on continue de le fouler de tant de costés, en vain tentera- 

 t-on de le réduire en meilleur forme qu'il n'est à présent, au con- 

 traire, comme il n'en reste plus que quelques estincelles du costé 

 de Marseille, elle sera bientost estoufïee tout à faict, et aiiisy Tune 

 des principales villes de France demeurera ruinée et dépeuplée, la 

 frontière la plus importante du royaulme, qui ne se peult conserver 

 qu'avec ung grand nombre d'homes bien affectionnés à la coronne, 

 se verra abandonnée, la source du commerce de ce royaulme qui 

 estoit à Lyon sera tarie, les aultres parties de cest estât en seront 

 grandement atténuées, et la douanne de Lyon tellement diminuée, 

 que, ne s'y levant plus que sur ce que les Lyonois en consommeront, 

 le Roy n'en tirera comme rien, elles habitans de lad. ville qui ont 

 d'ordinaire l'espée au costé pour la garde d'icelle, se trouveront de 

 pire condition que tant et tant d'autres villes qui n'ont et ne payent 

 aucune douanne des marchandises qu'elles usent et ne sontsubiectes 

 aux gardes et aultres despences qu'il fault faire à Lyon. 



Plusieurs edictz et pactes ont aussy beaucoup rapporté à la ruine 

 du négoce de Lyon; les ungs par leur seule publication, et les aultres 

 par les effectz, comme le conseil en pourra estre plus particulière- 

 ment informé de visue, voir par ceulx qui auront en court la charge 

 des affaires de la ville. 



Comme de mesmes il seroit besoing de régler quelques désordres 

 intervenus par succession de temps en l'exercice de l'office de cor- 

 retier, parce que plusieurs qui le font se sont émancipés d'estre 

 marchans et commissionnaires, et de mesme ont faict les voictu- 

 riers, ce qui cause beaucoup de mal et requiert bien prompte et 

 severe provision. 



Sur le quatriesme : Quel moyen il y a d'establir les manufactures 

 qui défaillent à la ville de Lyon ? 



Il n'en fault poinct de meilleur que d'y remeclre le commerce, car, 

 lorsqu'il estoit florissant, il se faisoità Lyon, en une sepmaine, plus 

 de manufactures qu'il ne s'en faict à présent en tout ung an. La 

 guerre a faict mourir une partie des ouvriers ; la faim en a chassé 

 une aultre partie qui est allée non seulement aux aultres villes du 

 royaulme chercher sa vie, mais, qui est le pis, s'est retiré aux 

 estrangiers pour y establir les manufactures qu'ilz soloient venir 

 quérir à Lyon. Et toutesfois il ne fault pas doubter que, sy le 

 concours et affluance du négoce se remectoit à Lyon, les ouvriers 

 y arriveroient de toutes paris, pour la comodilé de la vente, pour le 

 ion vivre qu'il y faict, pour la liberté des maistrises des mestiers, et 



